வாழப்பாடி வட்டம்

வாழப்பாடி வட்டம் என்பது தமிழ்நாட்டின் சேலம் மாவட்டத்தில்  உள்ள 13  வட்டங்களில் ஒன்றாகும். இந்த வட்டத்தின் வட்டாட்சியர் அலுவலகம் வாழப்பாடியில்  உள்ளது. வாழப்பாடி வட்டம் 64 வருவாய் கிராமங்களைக் கொண்டுள்ளது. 

வாழப்பாடி ஊராட்சி ஒன்றியம் இவ்வட்டத்தில் உள்ளது.

மக்கள்தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இவ்வட்டம் 195,412   மக்கள்தொகை கொண்டது. மக்கள்தொகையில் 98,681 ஆண்களும், 96,731 பெண்களும் உள்ளனர்.  50,954  குடும்பங்கள்  கொண்ட இவ்வட்ட   மக்களில் 76% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 73.09% மற்றும் பாலின விகிதம் 1,000 ஆண்களுக்கு, 980 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 20093  ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 934  பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 52,370 மற்றும் 10,655 ஆகவுள்ளனர். மக்கள்தொகையில் இந்துக்கள் 97.25%, இசுலாமியர்கள் 1.04% , கிறித்தவர்கள் 1.64%, மற்றும் பிறர் 0.07% ஆகவுள்ளனர்.

மேற்கோள்கள்

சேலம் மாவட்ட வட்டங்கள்